Dec 16,2016
వృద్ధి గణనీయంగా తగొచ్చు: సీఐఐ
న్యూఢిల్లీ: పెద్దనోట్ల రద్దు.. తదనంతరం ఏర్పడిన నగదు కొరత కారణంగా ప్రస్తుత ఆర్థిక సంవత్సరం ద్వితీయార్థంలో దేశ వృద్ధి రేటు గణనీయంగా పడిపోయే అవకాశం ఉన్నట్లుగా పరిశ్రమ సమాఖ్య సీఐఐ ఆవేదన వ్యక్తం చేసింది. గత నెలలో కార్పోరేట్‌ సంస్థల ఆదాయం ప్రకారం వినియోగదారు వస్తువుల విభాగంలో విక్రయాలు 20 శాతం మేర పడిపోయినట్టుగా సీఐఐ అధ్యక్షుడు నౌషద్‌ ఫోర్బ్స్‌ తెలిపారు. ప్రస్తుతం వ్యవస్థలో నెలకొన్న మందగమనం కారణంగా ప్రస్తుత త్రైమాసికంలోనూ.. రానున్న త్రైమాసికంలోనూ జీడీపీ గణనీయంగా పడిపోనుందన్న విషయంలో ఎలాంటి సందేహమూ లేదని అన్నారు. పెద్దనోట్ల రద్దుతో ఉపాధి అవకాశాలపై ప్రభావాన్ని ఆయన ఈ సందర్భంగా విశ్లేషించారు. నగదు చెల్లింపులు జరిపే అసంఘటిత రంగంలోని ఉద్యోగాలపై ప్రతికూల ప్రభావం కనిపించే అవకాశం మెండుగా ఉన్నట్టుగా తెలిపారు. పెద్దనోట్ల రద్దు పరిణామాల నేపథ్యంలో ఏర్పడిన స్వల్పకాలిక అనిశ్చితి కారణంగా ఈ ఆర్థిక సంవత్సరానికి దేశ వృద్ధి రేటు 7.6 శాతం నుంచి 7.1 శాతానికి పడిపోయే అవకాశం ఉన్నట్లుగా 'భారతీయ రిజర్వు బ్యాంక్‌' ఆర్‌బీఐ కూడా ఇప్పటికే అభిప్రాయపడిన సంగతి తెలిసిందే.
మీ స్నేహితులకు రికమెండ్ చెయ్యండి